**UUTISIA FORDILTA Joulukuu 2014**

**Ford kasvaa alaa nopeammin**

Euroopan Fordin myynti kasvoi tammi-marraskuussa 7,1 prosenttia, kun koko alan kasvu oli vain 5,7 prosenttia. Tänä vuonna Fordeja on myyty 1 075 000 kappaletta, mikä tarkoittaa 8,0 prosentin markkinaosuutta. Hyötyajoneuvoissa Fordin myynti kasvoi marraskuussa 26 prosenttia viime vuoden marraskuuhun verrattuna. Tammi-marraskuu myynti on kasvanut 19 prosenttia. Ford on Euroopan kolmanneksi myydyin hyötyajoneuvomerkki.

Euroopan myydyimmän pikkuauton titteliä kantavan Fiestan myynti on kasvanut tänä vuonna 7 prosenttia, Kugan myynti puolestaan peräti 31 prosenttia. Transit-tuoteperheen, johon kuuluvat Transit, Transit Custom, Transit Connect ja Transit Courier, marraskuun myynti oli paras sitten vuoden 2007. Rangerin myynti on kasvanut tänä vuonna 34 prosenttia.

Suomessa Ford oli marraskuussa viidenneksi myydyin henkilöautomerkki ja pakettiautojen rekisteröintitilastossa toisella sijalla.

Linkki tiedotteeseen: <https://media.ford.com/content/fordmedia/feu/en/news/2014/12/12/ford_s-european-sales-up-7-1-percent-january-through-november--h.html>

**Ford Mondeo toiseksi Vuoden auto Suomessa -kisassa**

Uusi Ford Mondeo sijoittui toiseksi Auto- ja liikennetoimittajien ensimmäistä kertaa järjestämässä äänestyksessä. Valintakriteereissä painotettiin autojen hinta–laatu-suhdetta sekä vertailtiin teknistä edistyksellisyyttä, ympäristöystävällisyyttä ja turvallisuustasoa. Mondeo on myös seitsemän finalistin joukossa Car of the Year 2015 -kisassa. Voittaja julkistetaan 2.3.2015 Geneven autonäyttelyssä.

**Mustangin matka jatkuu Sydneyn uuden vuoden juhliin**

Sydneyn kaupunki on valinnut Fordin kumppanikseen perinteisiin uuden vuoden juhlallisuuksiin. Empire State Buildingin ja Burj Khalifan jo valloittanut Mustang pääsee nyt juhlistamaan Sydneyn uuden vuoden ilotulitusta kunniapaikalta.

Linkki tiedotteeseen: <https://media.ford.com/content/fordmedia/feu/en/news/2014/12/10/mustang-paces-fords-transformation-and-exciting-new-line-up-by-s.html>

**Ford Sollers aloittaa tuotannon kolmannella tuotantolinjalla**

Ford Sollers on avannut modernisoidun tuotantolinjan Tatarstanissa, Venäjällä. Ensimmäinen siellä valmistettava malli on Ford EcoSport. Ensi vuoden alusta lähtien siellä valmistetaan myös viisiovisia Fiestoja. Molemmat autot on tarkoitettu Venäjän markkinoille.

Linkki tiedotteeseen: <https://media.ford.com/content/fordmedia/feu/ru/ru/news/2014/12/02/ford-sollers-starts-production-at-third-assembly-plant--ford-eco.html>

**Joulu on taas, joulu on taas!**

Oheisen Snowkhana 3 -videon myötä haluamme toivottaa kaikille lukijoillemme Rauhallista Joulua sekä menestystä vuodella 2015. <https://www.youtube.com/watch?v=jYZv3vmOGSY>

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 189 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 50 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 13 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 010 3447 123

 rsalin1@ford.com